આ યંત્રવત ભીડમાં અચાનક જ મોટા અવાજે વાગતું એક અજબનુ સુરીલુ સંગીત એના કાને પડ્યું. સહેજ ત્રાંસી નજર કરીતો ડેકને અડોઅડ બેન્ચ ઉપર એક ૭૦ વર્ષના દાદા ખોળામાં મોટુ કેસેટ પ્લેયર લઇ એ સંગીત માણતા હતા. બ્રાઉન ક્લરના પેન્ટ ઉપર કાળી ચોકડીવાળુ લાલ શર્ટ અને એ ઉપર મરુન કલરનો કોટ. હવાના જબરજસ્ત પ્રવાહમાં ફંગોળાતા સફેદ વાંકડિયા વાળ અને સંગીતના તાલે થિરકતા પગ આ માણસ જીવંત છે એની ચાડી ખાતા હતા.